Kinders van die wind: ’n Windpomp-wegbreeklysieBrinksfontein Guest House (Foto: LekkeSlaap) Die windpomp gaan soek miskien nie die wind nie, maar LekkeSlaap het vir seker die windpomp gevind! Maak jou gereed vir ’n fotovoetpad kruis en dwars oor die Karoovlaktes, want in dié blog spog ons met die sewe mooiste windpompe, elkeen uit die boeke, dwarsdeur Suid-Afrika tot in Namibië se uithoeke. Ouklip Game Lodge (Foto: LekkeSlaap) Eerste wakker, eerste aan die gang, ’n windpomp op ’n plaas laat selfs ’n stadskind se hart na die platteland verlang – Hesté Nortier Ouklip Game Lodge (Foto: LekkeSlaap) Hierdie privaat eko-lodge lê net 50 kilometer buite Pretoria en vorm deel van die Dinokeng Wildreservaat. Elke luukse selfsorg-tent het sy eie kombuis, privaat boma en ’n en suite-badkamer. Hiér sal jy die Bosveld op sy beste ervaar! Prys: Vanaf R1 300 vir 2 mense Waar: Dinokeng, Gauteng Gaste: 56 White House guest Farm (Foto: LekkeSlaap) Koffie en beskuit, grondbootjiebotter en stroop, só is ’n windpomp vir die Karoo en enige plek met droogte-nood – Hesté Nortier Hiér het jy die geleentheid om die ongerepte Karas-streek in Namibië van hoek tot kant te verken. Gaan op ’n vetplant-uitstappie of neem ’n toer na die rooskwartsmyn. White House guest Farm (Foto: LekkeSlaap) Prys: Vanaf R240 vir 2 mense Waar: Karas, Namibië Gaste: 57 Bartholomeus Klip Farmhouse (foto: LekkeSlaap) Om en om draai hy en net daar sal hy vir ewig bly. Die water mag dalk opraak, maar ’n windpomp sal jy altyd op sy plaas kry – Hesté Nortier Bartholomeus Klip Farmhouse (Foto: LekkeSlaap) Dié plaashuis in die Riebeekvallei is lekker naby die Kaap en is dus perfek vir ’n welverdiende naweekwegbreek. Die ligging maak dit die perfekte plek vanwaar jy die Kaapse Wynlande en die Weskus kan verken! Prys: Vanaf R3 200 vir 2 mense Waar: Hermon, Wes-Kaap Gaste: 16 Desert Dew Guest House (Foto: LekkeSlaap) Diep in die bosveld, daar doer ver, staan ’n windpomp dag vir dag. Die gras is droog en die son brand neer, en die beeste staan en wag – Carike Keuzenkamp, Windpomp Desert Dew Guest House (Foto: LekkeSlaap) Vir diegene wat tussen Kaapstad en Johannesburg reis, is Drie Susters die perfekte halfpad-oornagbestemming. By Desert Dew is egte Karoo-disse in oorvloed beskikbaar en saam met ’n goeie nagrus is dit al wat jy nodig het voor jy weer die langpad aandurf. Prys: Vanaf R690 vir 2 mense Waar: Victoria-Wes, Noord-Kaap Gaste: 28 Die Skooltjie (foto: LekkeSlaap) Windpomp wat vêr oor Karoo-vlak staar jy suig aan lewensbloed uit aardse aar. Ten tye van droogte of storms wat woed jou doel om plant, dier & mens te voed. – Jo Smith, Windpomp Die Skooltjie (foto: LekkeSlaap) Dié kothuis skuil op ’n plaas in die oudste en grootste dorp in die Groot-Karoo, Beaufort-Wes. Die Karoo Nasionale Park is sommer net om die draai en spog met ’n rits Steentydperk-besienswaardighede, rotskuns, dinosourusfossiele en argitektoniese invloede. Prys: Vanaf R880 vir 4 mense Waar: Beaufort-Wes, Karoo Gaste: 4 Brinksfontein Guest House (foto: LekkeSlaap) Jare lank was sy geteem, ’n stem in die woestyn, maar toe skielik sluk hy wind oor die werfdans en krulle van ’n kind – Leon Strydom, Windpomp Brinksfontein Guest House (Foto: LekkeSlaap) ’n Huisie aan die hange van die Moordenaarskaroo se kliprandjies en op die drumpel van Suid-Afrika se sterrekyk-mekka, Sutherland! Hiér kan jy heeltemal afskakel aangesien die huisie geen elektrisiteit of selfoonsein het nie. Prys: Vanaf R1 360 vir 8 mense Waar: Laingsburg, Wes-Kaap Gaste: 8 Akkedisbult Cottage (Foto: LekkeSlaap) Die windpomp staan met sy rug teen die muur, die wind het ophou waai en water kos duur – Sandstewel, Karavaankrans Akkedisbult Cottage (Foto: LekkeSlaap) ’n Troeteldiervriendelike plekkie in die hartjie van die Noord-Kaap. Bring vir Ore en die kinders saam en kuier saans om die braaivleisvuur, terwyl julle na die stilte van die Karoo luister. Prys: Vanaf R1 000 vir 4 mense Waar: Bo Karoo, Noord-Kaap Gaste: 4 Plaasjapie of stadskind, op die ou einde is ons almal maar net kinders van die wind(pomp)! Hierdie artikel is verskaf deur Lekkeslaap.co.za en is opgestel deur Hesté Nortier.